Harry lähenes probleemile pisut keerulisemat ja läbimõeldumat teed pidi. Nimelt kasutas ta keerulist strateegiat nimega masspostitus, mis sisuliselt tähendas, et ta saatis oma CVd nagu  hullumeelne igale poole kuhu ta vähegi võiks kvalifitseeruda :) See keeruline strateegia tõi ka mõningaid tulemusi. Viimastel nädalatel on Harry käinud ühel kohvimasinate puhastamisega tegelevas ettevõttes intervjuul ning ühes kõrgema klassi restoranis proovipäeval. Mõlemad lõppesid küll kahjuks ebaedukalt aga see polegi oluline sest juba homme läheb ta taas proovipäevale, seekord sellisesse kohta Subiaco Oval, mis on sisuliselt umbes nagu Saku Suurhalli moodi suur staadion, kus toimuvad erinevad spordiüritused  kontserdid jms. Intervjuu sinna on juba möödas ja peab ütlema, et tegemist oli väga huvitava kogemusega.